open-index/open-wikipedia-markdown huggingface dataset:
Ruacana

**Ruacana** on kaupunki Omusatin alueella pohjoisessa Namibiassa. Se on Ruacanan vaalipiirin keskus. Se sijaitsee Angolan rajalla Kunenejoen tuntumassa. Paikka tunnetaan Ruacanan putouksista, jotka sijaitsevat kaupungista hieman länteen, sekä Ruacanan vesivoimalasta.

Vuoden 2023 väestönlaskennan mukaan Ruacanassa oli 5&nbsp;939 asukasta.

Ruacana saa sadetta keskimäärin 426 mm vuodessa, joskin sadekaudella 2010–2011 vettä saatiin 960 mm.

*Etunda*-niminen farmi sijaitsee lähellä Ruacanaa. Kyseessä on valtiontila, jossa on kastelujärjestelmä. Farmi on perustettu vuonna 1993. Puolet farmista on kaupallista farmitilaa, toista puolta viljelee 82 pienviljelijää. Farmilla kasvatetaan maissia, vehnää, vesimeloneita, banaaneja ja muita kasveja.

## Historia
Ruacana syntyi Ruacanan vesivoimalaitoksen ympärille. Kyseessä on suuri vesivoimalaitos, johon liittyy Angola puolella oleva pato Calueque-nimisessä paikassa, joka on myös Angolan puoleinen raja-asema. Kuubalaiset pommittivat patoa ja pumppuasemaa Angolan sisällissodan aikana vuonna 1988. Pato ja pumppuasema korjattiin osittain, ja nykyään NamPower operoi paikalla kolmea turbiinia tuottaen enimmillään 240&nbsp;megawatin tehon.

Ovadhimbat ja ovahimbat ovat alueen alkuperäisasukkaita. Nimi *Ruacana* on peräisin eräältä varhaiselta uudisasukkaalta, jonka nimi oli Ruhakana, josta on muotoutunut nykyinen nimi Ruacana.

## Politiikka
Ruacana muodosti kylän vuodesta 2005 alkaen, ja vuonna 2010 se sai kaupunkioikeudet. Sitä hallinnoi kaupunginvaltuusto, jossa on seitsemän valtuutettua. Vuoden 2015 vaaleissa SWAPO oli voittaja, saaden 826 ääntä ja kuusi valtuutettua. Tulokset olivat seuraavat:

SWAPO voitti myös vuoden 2020 vaalit, joskin hieman pienemmällä marginaalilla. Tulokset olivat seuraavat:

## Koulutus
Ruacanassa toimii oppikoulu, jonka nimi on Ruacana Vocitional High School. Muita kouluja ovat Ombuumbu Secondary School (yläkoulu) ja Tjihozu Primary School (alakoulu).

## Lähteet

## Aiheesta muualla
Outapi

**Outapi**, myös **Outapi wa Nakafingo na Temba**, tai **Uutapi** tai **Ombalantu**, on kaupunki Namibian pohjoisosassa lähellä Angolan rajaa 90 kilometriä luoteeseen Oshakatista. Se on Omusatin alueen pääkaupunki samoin kuin Outapin vaalipiirin keskus. Alueen kieli on oshimbalanhu [], eräs oshiwambon kielen murteista. Vuoden 2023 väestönlaskennan mukaan kaupungissa oli 13&nbsp;664 asukasta.

Kaupungin alueella on sen aikaisempi keskus Nakayale, joka on alkuaan suomalainen lähetysasema ja nykyään alueen seurakunnan ja Namibian evankelisluterilainen kirkon Läntisen hiippakunnan keskus. Edelleen kaupungin alueella sijaitsee Anamulengen roomalaiskatolinen keskus.

Kaupunki saa normaalisti 440 mm sadetta, mutta sadekaudella 2010–2011 saatiin 723 mm.

## Talous ja infrastruktuuri
Vuonna 2001 Outapi oli Namibian pienin kaupunki. Siellä asui tuolloin hieman yli 2&nbsp;600 henkeä. Se kuitenkin kasvaa nopeasti. Kaupungissa on joukko hiljattain rakennettuja valtion rakennuksia sekä suuri määrä kauppoja. Kaupungissa on useita kouluja, yleinen kokoustalo, sairaala ja poliisiasema. Kaupungissa on kaksi toria, toinen Ombalantun apinanleipäpuun lähellä ja toinen Onhimbussa. Turisteja varten on olemassa lodge-tyyppinen majoituslaitos.

## Kulttuuri ja turismi

Entisen Etelä-Afrikan sotilastukikohdan alueella on kuuluisa *Omukwa* eli Ombalantun apinanleipäpuu, jonka laji on ''Adansonia digitata''. Sen onttoa runkoa on käytetty toimistona, kappelina, kahvilana ja nykyisin käsityökauppana.

Kaupungissa järjestetään vuosittain Olufuko-festivaali, joka järjestettiin ensimmäisen kerran vuonna 2012. Festivaalilla on sekä kaupallisia näyttelyitä että kulttuuriohjelmaa, jonka keskeisenä numerona on tyttöjen initiaatioseremoniat. Namibian ensimmäinen presidentti Sam Nujoma on Olufuko-festivaalin suojelija.

## Politiikka
Outapia hallinnoi kaupunginvaltuusto, jossa on seitsemän valtuutettua. Omusatin alue, johon Outapi kuuluu, on Namibian johtavan puolueen SWAPOn vahvaa tukialuetta. Vuoden 2015 vaaleissa mikään oppositiopuolue ei asettanut ehdokkaita, joten SWAPO voitti kaikki seitsemän valtuustopaikkaa ilman vaaleja.

SWAPO voitti myös vuoden 2020 vaalit saaden 721 ääntä ja viisi valtuustopaikkaa. Tulokset olivat seuraavat:

## Lähteet

## Aiheesta muualla
Christian Lindner

**Christian Wolfgang Lindner** (s. 7. tammikuuta 1979  Wuppertal, Saksa) on saksalainen poliitikko, joka on johtanut liberaalia vapaata demokraattista puoluetta (FDP) vuodesta 2013. Hän on toiminut Saksan liittopäivien kansanedustajana vuosina 2009–2012 ja uudestaan vuodesta 2017 lähtien. Lindner toimi Scholzin hallituksen Saksan valtiovarainministerinä 8. joulukuuta 2021 – 7. marraskuuta 2024.

## Tausta ja yksityiselämä
Lindner on syntynyt Wuppertalissa, Länsi-Saksassa vuonna 1979.

Lindner on opiskellut oikeustiedettä, filosofiaa ja valtio-oppia Bonnin yliopistossa. Vuonna 2006 hän alkoi kirjoittamaan väitöskirjaansa, muttei ole edistynyt siinä lähdettyään mukaan politiikkaan. Valmistuttuaan maisteriksi vuonna 1997 Lindner perusti markkinointitoimiston, josta hän lähti vuonna 2004. Lisäksi hän on ollut mukana myös perustamassa toista yritystä.

Lindner on palvellut Saksan ilmavoimissa ja on sotilasarvoltaan reservin majuri.

Vuosina 2011–2018 Lindner oli naimisissa toimittaja Dagmar Rosenfeldin kanssa, joka on työskennellyt mm. ''Die Weltin'' varapäätoimittajana. Heinäkuusta 2018 lähtien hän on seurustellut toimittaja Franca Lehfeldtin kanssa. Pari avioitui heinäkuussa 2022.

## Poliittinen ura
Lindner liittyi vapaaseen demokraattiseen puolueeseen vuonna 1995. Viisi vuotta myöhemmin hänet valittiin Nordrhein-Westfalenin maapäivien edustajaksi ja tuolloin, 21-vuotiaana, nuorin koskaan valituksi tullut. Ensimmäisen kerran liittopäiville Lindner valittiin vuonna 2009.

Kun FDP menetti kaikki paikkansa liittopäivillä vuoden 2013 vaaleissa, koko puoluejohto erosi. Tämä avasi Lindnerille reitin puolueen huipulle ja hänet valittiin puheenjohtajaksi vuonna 2013. Hän on puolueensa historian nuorin puheenjohtaja. Vaikka puolueen vaalitappio onkin edistänyt Lindnerin poliittista uraa, hän on kuvaillut vuoden 2013 vaalitulosta traumaattiseksi. Tästä huolimatta hänen onnistui nostamaan puolueensa takaisin liittopäiville vuonna 2017.

8. joulukuuta 2021 Lindner nimitettiin Saksan valtiovarainministeriksi.

## Lähteet
The Pierre

**The Pierre** on luksushotelli Yhdysvaltojen New Yorkin Manhattanilla. Hotelli toimii tornitalossa, josta osa on hotellin tiloja ja osa asuntoja. Hotelli valmistui vuonna 1930 ja nykyisin sen omistaa Taj Hotels -hotelliketju.

## Hotelli

The Pierre sijaitsee New Yorkin Manhattanilla Central Park -puiston kaakkoisnurkassa. Hotellirakennus on tornitalo, jossa on 44 kerrosta. Vain osa rakennuksen huoneistoista on tosin hotellin käytössä. Alun perin 712 huoneistoa käsittänyt hotelli käsittää nykyisin noin 200 huoneistoa. Muita huoneistoja on myyty asunnoiksi.

## Historia
The Pierre avattiin lokakuussa 1930. Rakennuksen suunnitteli arkkitehtitoimisto Schultze & Weaver paikalle, jossa oli aikaisemmin ollut kommodori Elbridge T. Kellyn kartano. Rahoitus hotellille saatiin useilta eri sijoittajilta, kuten Walter Chrysler ja Edward F. Hutton. Nimensä hotelli sai sen ensimmäiseltä johtajalta Charles Pierre Casalascolta.

Hotelli ajautui taloudellisiin vaikeuksiin 1930-luvun laman aikana ja vuonna lopulta se julistettiin vararikkoon. Hotellin toiminnan pelasti kuitenkin J. Paul Getty, joka osti hotellin 2,5 miljoonan dollarin hintaan vuonna 1938. Monet hotellin alkuperäisistä huoneistoista myytiin myöhemmin asuntoina, joskin myös hotellin tavallinen toiminta jatkui. Sen vakioasiakkaina oli monia merkkihenkilöitä, kuten esimerkiksi Audrey Hepburn, Cary Grant ja Richard Nixon. Lopulta hotellin osti 1960-luvulla hotelliketju Four Seasons.

2. tammikuuta 1972 hotellilla tapahtui yksi siihen asti suurimmista hotelliryöstöistä. Neljä Lucchesen rikollisperheeseen liitettyä miestä tunkeutuivat varhain aamulla hotellin kassaholviin, jossa heidän onnistui saada auki vieraille tarkoitettuja tallelokeroita. Samalla oli otettu 19 panttivankia. Lopulta parin tunnin päästä ryöstäjät viimein lähtivät miljoonien dollarien arvoisen ryöstösaaliinsa kanssa.

Vuonna 2005 The Pierre myytiin Taj Hotels-hotelliketjulle ja vuonna 2009 valmistuivat 100 miljoonan dollarin uudistustyöt.

## Lähteet
AG-22

**AG-22** () oli Venäjän keisarikunnan laivaston AG-luokan sukellusvene.

## Valmistus

Ensimmäisten kolmen veneen osat valmistettiin maaliskuuhun 1916 mennessä St. Johnissa New Brunswickissa. Lokakuussa Canadian Vickers toimitti veneet Vancouverin kautta Venäjälle Vladivostokiin, mistä ne toimitettiin edelleen Siperian rataa pitkin Nikolajeviin Mustanmeren rannalle koottaviksi. Veneet liitettiin Venäjän keisarikunnan Mustanmeren laivastoon 9. maaliskuuta 1917.

Alus tilattiin Nikolajevista Nikolajevin telakalta, missä köli laskettiin 1917. Se laskettiin vesille 1919 ja otettiin palvelukseen vielä samana vuonna.

## Palvelus
Palvelukseen otettaessa alus liitettiin Mustanmeren laivastoon, mutta se ei osallistunut operatiiviseen toimintaan. Alus pakeni joulukuussa 1920 Bizertaan, jossa se internoitiin. Alus hylättiin marraskuussa 1923.

## Lähteet
*
* 

### Viitteet
Lucinda

**Lucinda** on naisen etunimi. Se on pidentymä nimestä Lucia. Lucindasta tuli Englannissa suosittu etunimi 1700-luvulla, mutta jo sitä ennen se oli esiintynyt henkilönnimenä Miguel de Cervantesin klassikkoteoksessa *[[Don Quijote]]* (1605).

Digi- ja väestötietoviraston mukaan Suomessa on huhtikuuhun 2025 mennessä tilastoitu noin 40–60 Lucinda-nimistä naista.

## Tunnettuja Lucindoja
* Lucinda Brand (s. 1989), alankomaalainen maantie- ja cyclocrosspyöräilijä
* Lucinda Dryzek (s. 1991), englantilainen näyttelijä
* Lucinda Green (s. 1953), brittiläinen kenttäratsastaja ja olympiamitalisti
* Lucinda Riley (1966–2021), pohjoisirlantilainen kirjailija ja näyttelijä
* Lucinda Williams (s. 1953), yhdysvaltalainen laulaja ja lauluntekijä

## Lähteet
Ritz Tower

**Ritz Tower** on Yhdysvaltojen New Yorkin Manhattanilla sijaitseva huoneistohotelli, joka tarjoaa luksusasuntoja. Tornitalo oli valmistuessaan vuonna 1926 maailman korkein asuntokäytössä ollut rakennus.

## Rakennus
Ritz Tower sijaitsee New Yorkin Manhattanilla Park Avenuen varrella 57th Streetin nurkassa. Rakennuksessa on 41 kerrosta ja sen korkeus on noin 165 metriä. Rakennusta suunniteltaessa tarkoitus oli yhdistellä klassista suunnittelua nykyiaikaiseen arkkitehtuuriin. Rakennuksen runko on teräksinen. Ulkoasuun on käytetty kalkkikiveä, tiiltä ja Italian renessanssin innoittamia koristeluja.

## Historia
Ritz Tower avattiin vuonna 1926. Sen rakennuttaja Arthur Brisbane oli *[[Evening Journal]]* -lehden kolumnisti. Rakennuksen suunnitteli arkkitehti Emery Roth apunaan arkkitehti Thomas Hastings. Rakennuksesta tuli huoneistohotelli. Huoneistohotellien korkeutta ei ollut erikseen rajoitettu, toisin kuin tavallisten asuintalojen. Valmsituessaan Ritz Tower olikin maailman korkein asuntokäytössä ollut rakennus. Brisbane osti rakennuksen ylläpitoon liittyvät palvelut tunnetulta Ritz-Carlton Company-yhtiöltä, jolta rakennus sai nimensä.

Brisbane oli velkaantunut pahasti rakennustöiden kustannusten takia. Hän oli ottanut 4 miljoonan dollarin lainan, jota hän ei pystynyt maksamaan takaisin. Brisbane päätyi myymään rakennuksen tuttavalleen William Randolph Hearstille. Vuonna 1955 rakennus myytiin edelleen Sonnabend-hotelliketjulle, joka uusi rakennuksen sisätilat Dorothy Draperin suunnitelmien mukaisesti. Asuntokäyttöä lisättiin ja väliaikaisista yöpymispalveluista luovuttiin kokonaan vuonna 1987.

## Lähteet
Tippakukat

**Tippakukat** (*Clutia*) on Peraceae-heimoon kuuluva kasvisuku. Sukuun kuuluu reilut 50 lajia. Suvun lajeja esiintyy pääasiallisesti Afrikassa.

## Lajeja
* *[[etiopiantippakukka|Clutia abyssinica]]* – etiopiantippakukka
* *[[Clutia alaternoides]]*
* *[[Clutia daphnoides]]*
* *[[Clutia ericoides]]*
* *[[Clutia heterophylla]]*
* *[[Clutia kilimandscharica]]*
* *[[Clutia laxa]]*
* *[[Clutia polygonoides]]*
* *[[Clutia pulchella]]*
* *[[Clutia punctata]]*
* *[[Clutia tomentosa]]*

## Lähteet

## Aiheesta muualla
* Laji.fi: Tippakukat (''Clutia'')
* Global Biodiversity Information Facility (GBIF): ''Clutia'' 
* The Plant List: ''Clutia''
Savage (Aespan albumi)

**Savage** on eteläkorealaisen tyttöyhtye Aespan ensimmäinen minialbumi, joka julkaistiin 5. lokakuuta 2021. Albumi sisältää kuusi kappaletta, mukaan lukien nimikkosinglen.

## Tausta
Yhtyeen levy-yhtiö ilmoitti 13. syyskuuta, että Aespa tulisi julkaisemaan ensimmäisen minialbuminsa 5. lokakuuta. Samalla julkistettiin sen nimi, ja että se tulisi sisältämään kuusi uutta kappaletta. Syyskuun 27. päivä julkistettiin albumin kappalelista.

## Julkaisu
Aespa ilmoitti pitävänsä livetapahtuman albumin julkaisupäivänä. *Synk Dive: Aespa Savage Showcase* esitettiin YouTuben kautta 5. lokakuuta.

## Vastaanotto
Albumin julkaisupäivänä uutisoitiin, että albumin ennakkotilaukset olivat saavuttaneet 401 088 kappaleen määrään.

## Kappaleet

## Lähteet
R.Smg. Argonauta (1914)

**R.Smg. Argonauta** oli Italian kuninkaallisen laivaston sukellusvene, jonka piti olla Venäjän keisarikunnan laivaston *Svjatoi Georgi*.

## Valmistus
Venäjän keisarikunnan laivasto tilasi 1912 parannellun Medusa-luokan aluksen Fiatilta La Speziasta, missä köli laskettiin 11. maaliskuuta 1913. Alus laskettiin vesille 5. heinäkuuta 1914 ja valmistui 18. helmikuuta 1915.

## Palvelus
Italian hallitus pakko-otti aluksen ennen valmistumista ja liitti sen laivastoonsa nimellä *R.Smg. Argonauta*. Se poistettiin 1928 alusluettelosta.

## Lähteet
*
* 

### Viitteet
Åke Nilsson

**Karl Åke Nilsson** (24. huhtikuuta 1945 Bollnäs) on entinen ruotsalainen yleisurheilija, joka kilpaili keihäänheitossa. Hän edusti seuratasolla Gävle GIK:ta, Turebergs IF:ää ja Gefle IF:ää. Hänen menestysvuotensa ajoittuivat 1960-luvun lopulle.

Åke Nilsson menestyi jo junioreissa, sillä hän sijoittui vuoden 1964 alle 19-vuotiaiden EM-kisoissa kolmanneksi. Hän saavutti ensimmäisen Ruotsin mestaruusmitalin vuonna 1966 sijoittuessaan mestaruuskisoissa toiseksi. Sama sijoitus oli myös vuonna 1967. Vuodesta 1968 tuli Nilssonille menestysvuosi. Hän voitti Ruotsin mestaruuden ja paransi Knut Fredrikssonin vuonna 1959 tekemää Ruotsin keihäsennätystä neljästi ennätyksen ollessa lopulta 87,76&nbsp;m. Nilssonin keihäsennätys kesti vuoteen 1977, jolloin Raimo Pihl rikkoi kyseisen ennätyksen. Hän oli kauden päätapahtumassa lokakuisissa vuoden 1968 Meksikon kesäolympialaisissa 6:s tuloksella 83,48&nbsp;m. Vuonna 1969 Nilsson ylitti vielä 80 metriä ja voitti Ruotsin mestaruuden.

Uransa aikana Nilsson valittiin yleisurheilun Stora Grabbar -jäseneksi #249 vuonna 1968.

## Viitteet
Lil Nas X:n diskografia

**[[Lil Nas X]]** on yhdysvaltalainen rap-artisti sekä -laulaja. Hänen diskografiansa koostuu yhdestä studioalbumista, yhdestä mixtapesta, yhdestä EP:stä ja kahdeksasta singlestä.
## Albumit
### Studioalbumit

### Mixtapet

## EP:t

## Singlet

## Lähteet
Luettelo Minnesotan piirikunnista

Tämä on **luettelo Minnesotan osavaltion piirikunnista**. Minnesotassa on 87 piirikuntaa.

## Aiheesta muualla
Yellow Medicinen piirikunta

**Yellow Medicinen piirikunta ** () on Yhdysvaltojen Minnesotan osavaltiossa sijaitseva piirikunta. Sen väkiluku oli 9&nbsp;528 vuonna 2020. Piirikunnan hallintokeskus on Granite Fallsin kaupunki. Piirikunta perustettiin 6. maaliskuuta 1871.

## Lähteet

## Aiheesta muualla
M&T Bank Stadium

**M&T Bank Stadium** on amerikkalaisen jalkapallon stadion Baltimoren kaupungissa Marylandissa. Stadionin pääkäyttäjä on NFL-seura Baltimore Ravens. Stadionin rakennustyöt aloitettiin heinäkuussa 1996 ja ensimmäinen ottelu pelattiin kaksi vuotta myöhemmin 6. elokuuta 1998. Stadionille mahtuu 71&nbsp;008 katsojaa.

## Lähteet
Robert Sánchez

**Robert Sánchez** (s. 18. marraskuuta 1997 Cartagena) on espanjalainen jalkapalloilija, pelipaikaltaan maalivahti. Hän edustaa Englannin Valioliigassa pelaavaa Chelseaa.

Sánchez siirtyi espanjalaisseura Levanten junioreista Englantiin Brighton & Hove Albionin organisaatioon vuonna 2013. Liigauransa hän aloitti lainalla kakkosliigan Forest Green Roversissa kaudella 2018–2019 ja ykkösliigan Rochdalessa kaudella 2019–2020. Ensimmäisen valioliigaottelunsa Brightonin edustusjoukkueessa hän pelasi marraskuun 2020 alussa Tottenhamia vastaan, ja joulukuusta 2020 lähtien hän on ollut joukkueen ykkösmaalivahti. Hän pelasi kaudella 2020–2021 kaikkiaan 27 valioliigaottelua, joissa hän päästi yhteensä 27 maalia ja pelasi kymmenen nollapeliä. Kaudella 2021–2022 hän on jatkoi Brightonin ykkösmaalivahtina pelaten yhtä vaille kaikki liigaottelut. Kaudella 2022–2023 hän pelasi 23 valioliigaottelua; hän oli helmikuulle saakka ykkösmaalivahti mutta pelasi tämän jälkeen vain yhden liigaottelun ja kaksi FA Cupin ottelua. Elokuussa 2023 Sánchez siirtyi Chelseaan. Sopimus on seitsemänvuotinen ja siirtokorvaus 28 miljoonaa euroa. Hän pelasi kauden 16 ensimmäistä valioliigaottelua, mutta kärsi tämän jälkeen vammoista eikä pelannut enää otteluakaan, paitsi FA Cupissa. Kaudella 2024–2025 hän pelasi Valioliigassa 32 ottelua, joissa hän päästi 34 maalia ja piti kymmenessä ottelussa vastustajan maaleitta. Chelsean voittamassa Konferenssiliigassa hän pelasi vain yhden neljännesvälieräottelun. Seurajoukkueiden MM-kilpailuissa hän pelasi kuusi ottelua, mukaan lukien finaali, Chelsean voittaessa mestaruuden.

Sánchez kutsuttiin Espanjan maajoukkueeseen ensi kerran maaliskuussa 2021, ja hän oli vaihtopelaajana mukana saman kesän EM-kilpailuissa. Ensimmäisen maaottelunsa hän pelasi syyskuussa 2021 MM-karsintaottelussa Georgiaa vastaan, kun hän tuli vaihdosta viimeiseksi varttitunniksi kentälle. Toisen maaottelunsa hän pelasi Jordaniaa vastaan marraskuussa 2022 ja kolmannen Kansojen liigan ottelussa Sveitsiä vastaan marraskuussa 2024. Hän kuului Espanjan joukkueeseen MM-kilpailuissa 2022, muttei saanut peliaikaa.

## Lähteet
Howard Spring

**Howard Spring** (1889 Cardiff, Wales, Britannia – 1965 Falmouth, Cornwall, Britannia) oli brittiläinen kirjailija. Hän keskeytti koulun 11-vuotiaana ja käsi sittemmin iltakoulua. Hän työskenteli toimittajana ja kirjallisuuskriitikkona. Hänen maineensa perustuu romaaniin *Oi, poikani, poikani* (1938), jossa hän kertoo Lancashiren slummikorttelista Irlannin pääsiäiskapinan aikaan. Hän muutti 1940-luvulla Cornwallin, ja sinne sijoittuvat myöhemmät teokset. Hän kirjoitti myös nuortenkirjoja ja kolmiosaisen omaelämäkerran.

Kirjaan *Oi, poikani, poikani* perustuu Charles Vidorin elokuva *[[Poikani!]]* vuodelta 1940.

## Suomennetut teokset
* *Oi, poikani, poikani!*. 1–2, myöh. *Poikani, minun poikani* (*Oh, Absalom*, 1938, myöh. *My Son, My Son*), suom. Urho Kivimäki, Hämeenlinna: Karisto 1945
* *Kunnia on kannustin*. 1–2 (*Fame is the spur*), suom. Huvi Vuorinen, Helsinki: Kustannustalo 1946
* *Kohtalon armoilla* (*There is no armour*), suom. J. A. Hollo, Helsinki: Otava Otavan kirjakerho, 1949, 8
* *Kesä karkuteillä* (*Darkie and Co*), suom. Ulla-Maija Jokinen, Helsinki: WSOY 1955 Sarja: Nuorten toivekirjasto, 60

## Lähteet
Yves Bissouma

**Yves Bissouma** (s. 30. elokuuta 1996 Issia, Norsunluurannikko) on malilainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa Tottenham Hotspuria.

Bissouma siirtyi Malista Ranskaan pääsarjajoukkue Lilleen maaliskuussa 2016 ja pelasi edustusjoukkueessa ensimmäisen kerran heinäkuussa 2016 Eurooppa-liigan karsinnassa. Hän pelasi kaudella 2016–2017 Ranskan liigassa 23 ottelua ja teki niissä yhden maalin. Kaudella 2017–2018 hän pelasi 24 liigaottelua ja teki niissä kaksi maalia. Kesällä 2018 hän siirtyi Brighton & Hove Albioniin. Hän pelasi Valioliigassa ensimmäisellä kaudellaan 28 ottelua, toisella 22 ottelua ja kolmannella 36 ottelua, joista 35 kertaa avauskokoonpanossa. Hän teki Valioliigassa maalin heinäkuussa 2020 kauden viimeisessä ottelussa Burnleyä vastaan ja lokakuussa 2020 Evertonia vastaan. Kaudella 2021-2022 Bissouma pelasi Brightonissa 26 Valioliiga-ottelua ja teki yhden maalin huhtikuussa 2022 Wolverhamptonia vastaan. Bissouma siirtyi kesäkuussa 2022 Brightonista Tottenham Hotspuriin 25 miljoonalla punnalla. Kaudella 2022–2023 hän pelasi 23 ottelua Valioliigassa ja kolme peliä Mestarien liigassa. Seuraavalla kaudella hän pelasi 28 valioliigaottelua, kahta vaille kaikki avauskokoonpanossa. Kaudella 2024–2025 hän pelasi Valioliigassa 28 ottelua, joista avauskokoonpanossa 16, ja teki kaksi maalia. Tottenhamin voittamassa Eurooppa-liigassa hän oli avauksessa seitsemässä ottelussa, mukaan lukien finaali Manchester Unitedia vastaan, ja tuli kolmessa ottelussa vaihdosta kentälle.

Bissouma on pelannut Malin maajoukkueessa 41 maaottelua, joista avauskokoonpanossa 27, ja tehnyt viisi maalia. Afrikan-mestaruuskilpailuissa 2017 hän pelasi kolme ottelua ja teki koko turnauksessa joukkueensa ainoan maalin viimeisessä alkulohko-ottelussa Ugandaa vastaan. Hän pelasi neljä ottelua Afrikan-mestaruuskilpailuissa sekä 2021 että 2023.

## Lähteet
Ectorin piirikunta

**Ectorin piirikunta** () on Yhdysvaltojen Texasin osavaltiossa sijaitseva piirikunta. Vuoden  väestönlaskennassa sen asukasluku oli 165&nbsp;171. Piirikunnan hallintokeskus ja väkiluvultaan suurin kunta on Odessan kaupunki. Piirikunta perustettiin vuonna 1891.

## Lähteet

## Aiheesta muualla
Pekan Olahraga Nasional

**Pekan Olahraga Nasional** (lyhennettynä **PON**) on kansallinen urheilutapahtuma Indonesiassa, joka järjestetään joka neljäs vuosi ja jossa urheilijat kaikista Indonesian maakunnista kilpailevat keskenään.

Ensimmäisenä kilpailuvuotena 1948 kilpailtiin yhdeksässä lajissa: jalkapallossa, yleisurheilussa, koripallossa, sulkapallossa, tenniksessä, jousiammunnassa, korfpallossa, pencak silatissa ja uinnissa.

## Kilpailut

## Lähteet
Mulhollandin putous

**Mulhollandin putous** () on vuonna 1996 ensi-iltansa saanut yhdysvaltalainen neo-noir-rikoselokuva, jonka on ohjannut Lee Tamahori sekä käsikirjoittanut Pete Dexter. Sen pääosia esittävät Nick Nolte, Jennifer Connelly, Chazz Palminteri, Michael Madsen, Chris Penn, Melanie Griffith, Andrew McCarthy, Treat Williams ja John Malkovich. Elokuva seuraa Los Angelesin poliisin pysäyttämätöntä erikoisryhmää 1950-luvulla.

Melanie Griffith sai roolistaan huonoimman naissivuosan Razzie-palkinnon vuoden 1997 gaalassa.

## Näyttelijät

## Arvioita
*[[Film-O-Holic.com|Film-O-Holicin]]* ja *[[Iltalehti|Iltalehden]]* arvioissa elokuvalle annettiin kaksi tähteä viidestä. Arvioissa elokuva sai kehuja sen kuvauksesta ja lavastuksesta, mutta se sai kritiikkiä ontoista hahmoista, ponnettomasta dialogista sekä käsikirjoituksesta.

## Lähteet

## Aiheesta muualla
*
Luc Tardif

**Luc Tardif** (s. 29. maaliskuuta 1953 Trois-Rivières, Kanada) on kanadalais-ranskalainen jääkiekkoilija ja jääkiekkojohtaja.

Tardif aloitti pelaajauransa kotimaassaan Kanadassa, missä hän pelasi sekä juniorisarjoissa että yliopistosarjassa. Eurooppaan hän muutti vuonna 1975. Tardifin seura Euroopassa oli ensin parin vuoden ajan belgialainen Brussels Tigers, kunnes hän siirtyi kaudeksi 1977–1978 Ranskan pääsarjan HC Chamonix’hin. Chamonix’ssa hän pelasi kuusi kautta ja sen jälkeen neljä kautta Rouenissa. Tardif pelasi kauden 1988–1989 kakkossarjan Caenissa, mutta palasi vielä kaudeksi 1989–1990 Roueniin. Tardif voitti Belgiassa ja Ranskassa yhteensä kuusi kansallista mestaruutta. Ranskan sarjan paras pistemies ja Charles Ramsay -palkinnon voittaja hän oli vuosina 1979, 1980, 1981 ja 1983.

Tardif johti pelaajauransa jälkeen useita vuosia Rouenin nuorisojääkiekkoa. Hänet valittiin vuonna 2000 Ranskan jääurheiluliiton jääkiekko-osaston johtoon ja vuonna 2006 uudelleen perustetun Ranskan jääkiekkoliiton ensimmäiseksi johtajaksi. Tardif valittiin uudelleen vuosina 2010, 2014 ja 2018.

Tardif toimi vuosina 2008–2012 Kansainvälisen jääkiekkoliiton IIHF:n kilpailukomiteassa, ja vuonna 2016 hänet valittiin talouskomitean puheenjohtajaksi. Ranskan olympiakomitean kisadelegaation johtajana Tardif toimi talviolympialaisissa 2014 ja talviolympialaisissa 2018. Hän oli mukana myös komiteassa, joka haki Pariisiin vuoden 2024 kesäolympialaisia.

Tardif valittiin syyskuussa 2021 IIHF:n uudeksi puheenjohtajaksi tehtävässä 27 vuotta toimineen René Faselin tilalle. Tardif voitti valintaäänestyksen neljännellä kierroksella saksalaisen Franz Reindlin äänin 67–39.

Kun Venäjä oli Ukrainaan hyökkäämisensä jälkeen suljettu Kansainvälisen jääkiekkoliiton toiminnasta vuodesta 2022 alkaen, Tardif esitti loppuvuonna 2024 kommentin, jota *[[MTV Uutiset]]* luonnehti "rajuksi". Tardif totesi, että liiton pitää "avata ovi [Venäjälle] niin pian kuin se on mahdollista".

## Lähteet
Midlandin piirikunta

**Midlandin piirikunta** () on kahden yhdysvaltalaisen piirikunnan nimi:

* Midlandin piirikunta, Michigan
* Midlandin piirikunta, Texas
Aku Vikström

**Aku Vikström** (oik. **Arttu-Pekka Vikström** s. 5. huhtikuuta 1972 Helsinki) on suomalainen yritysjohtaja. Vikström toimi ravintolayhtiö NoHo Partners Oyj:n toimitusjohtajana vuosina 2018–2024 ja siirtyi sitten elintarvikeyhtiö Orkla Foods Europen toimitusjohtajaksi. Hän on koulutukseltaan BA (Hons) Lincolnshiren yliopistosta.

Vikström oli Royal Ravintoloiden toimitusjohtaja vuosina 2014–2018 ennen yhtiön yhdistymistä ravintola-alan pörssiyhtiö Restamaxin (nyk. NoHo Partners) kanssa. Tätä ennen Vikström toimi useissa eri johtotehtävissä Mars Incorporatedissa, viimeksi Puolan maajohtajana.

Vikström on myös matkailu-, hotelli-, ravintola- ja vapaa-ajanpalvelualan edunvalvoja ja työmarkkinajärjestö Matkailu- ja Ravintolapalvelut MaRan hallituksen jäsen.   Lisäksi hän on hallituksen jäsen Oy HIFK Hockey Ab:ssä  sekä Suomen urheilun tukisäätiössä.

## Viitteet
Saw (elokuvasarja)

**Saw** on kauhuelokuvasarja, jonka ovat luoneet elokuvaohjaajat James Wan ja Leigh Whannell. 

## Elokuvat

## Sarjan keskeisimpiä rooleja

## Videopelit
Elokuviin perustuvia selviytymiskauhupelejä ovat Konamin julkaisemat *[[Saw (videopeli)|Saw]]* (2009) ja *[[Saw II: Flesh & Blood]]* (2010).

## Lähteet
 

## Aiheesta muualla

* Elokuvasarjan virallinen kotisivu
Tapio Soinne

**Urho Tapio Soinne** (25. joulukuuta 1890 Tuusula – 17. maaliskuuta 1965) oli suomalainen metsänhoitaja, yrittäjä ja yritysjohtaja, joka sai metsäneuvoksen arvon.

Tapio Sointeen vanhemmat olivat kanttori-urkuri Sakari Soinne, aiemmin Karhu, ja Aina Amanda Lindroos. Kirjailija Laura Soinne oli hänen sisarensa. Tapio Soinne tuli ylioppilaaksi Helsingissä, suoritti metsäkurssin Hyytiälässä 1912 ja valmistui metsänhoitajaksi 1915. Hän oli ensin metsähallituksen palveluksessa ja toimi lyhyen ajan opettajana Evon metsäkoulussa, mutta tuli sitten Metsätoimisto A. J. Bonsdorffin ja Metsänomistajain Metsätoimiston palvelukseen. Sieltä Soinne siirtyi Helsingin Puu -yhtiöön vuosiksi 1922–1926, ensin kaupallisen osaston johtajaksi ja sitten toimitusjohtajaksi. Vuonna 1930 hän perusti oman puutavaran tuonti- ja vientiyrityksen, josta tuli osakeyhtiö 1936.  Soinne oli yhtiön toimitusjohtaja kuolemaansa saakka. Soinne-yhtiö keskittyi erikoisvaneriin, jota käytettiin muun muassa lentokoneissa, mutta valmisti myös taideteollisia kuluttajatuotteita työskennellen muun muassa Birger Kaipiaisen ja erityisesti Tapio Wirkkalan kanssa. Soinne ja Wirkkala muun muassa kehittivät yhdessä ns. fantasia- eli rytmivanerin. Soinne, joka tunnettiin myös lahjoittajana, sai metsäneuvoksen arvon 1950. Hänen yhtiöstään tuli ensin koivuviilua ja erikoisvaneria valmistavan ja Suomeen tuovan Mahogany-yrityksen tytäryhtiö, joka fuusioitiin emoyhtiöön 1973. 

## Lähteet
Villi yö

**Villi yö** () on vuonna 1991 ensi-iltansa saanut yhdysvaltalainen romanttinen komediaelokuva, jonka on ohjannut Bryan Gordon sekä käsikirjoittanut John Hughes. Sen pääosia esittävät Frank Whaley ja Jennifer Connelly.

## Juoni
Paikallisen betoniasemanhoitajan suulas ja itsestään suuria kuvitteleva tyhjäntoimittajapoika havittelee hienoa työpaikkaa kaupungin Target-tavaratalossa, mutta hänet palkataan vain yövuoroon siivoojaksi. Ensimmäisenä yönä hän kohtaa tavaratalossa paikallisen miljonäärin tyttären ja hölmön ryöstäjäkaksikon.

## Tuotanto
Hughes valitsi Bryan Gordonin ohjaamaan elokuvan nähtyään yhden Gordonin lyhytelokuvista. Elokuva kuvattiin Monroessa Atlantan lähellä sijainneessa Target-hypermarketissa. Elokuva tuotti lippuluukuilla yli 11 miljoonaa dollaria ja se sai pääosin negatiivisia arvosteluita kriitikoilta. John Hughes kertoi myöhemmin olevansa elokuvaan hyvin pettynyt, koska ei saanut sen tuotannossa juurikaan päätäntävaltaa käsikirjoituksen lisäksi. Hän jopa yritti saada nimensä pois elokuvan tekijäluettelosta.

## Näyttelijät

## Vastaanotto
*[[Video-opas|Video-oppaassa]]* vuodelta 1994 Markku Salmi luonnehtii elokuvaa löysäksi teiniviihteeksi ja antaa sille kaksi tähteä viidestä, mikä vastaa sanallista arviota ”keskinkertainen”.

Moni muukin kriitikko suhtautui elokuvaan penseästi, mutta ihasteli Jennifer Connollyn kauneutta ja kirjoitti sen pelastavan elokuvan joten kuten katsomiskelpoiseksi. Myös musiikkiraitaa ja John Candyn jostain syystä kreditoimatonta esiintymistä tavaratalon johtajana elokuvan alussa kehuttiin.

## Lähteet

## Aiheesta muualla
*
Gerold Späth

**Gerold Späth** (s. 1939 Rapperswil, Sveitsi) on sveitsiläinen kirjailija. Hän on kirjoittanut kertomuksia ja romaaneja, joista jotkut ovat muodoltaan veijariromaaneja. Hänen pääteoksensa on *Commedia* (1980).

## Lähteet
Tapio Yli-Viikari

**Tapio Kalevi Yli-Viikari** (s. 13. marraskuuta 1948 Polvijärvi) on suomalainen keraamikko sekä Aalto-yliopiston taiteiden ja suunnittelun korkeakoulun ja sen edeltäjän Taideteollisen korkeakoulun emeritusprofessori. Hän on toiminut muun muassa Arabia-keramiikkatehtaan tuotesuunnittelupäällikkönä 1978–1987, vierailevana professorina Montanan yliopistossa 1985 sekä pisimpään Taideteollisen korkeakoulun professorina ja keramiikka- ja lasitaiteen laitoksen johtajana vuosina 1986–2016. Vuonna 1978 hän sai valtion taideteollisuuspalkinnon.

## Elämä

Yli-Viikari kävi koulunsa Porissa ja Kuopiossa ja oli teinivuosinaan luontoaktivisti. Hän opiskeli Taideteollisessa korkeakoulussa myös valokuvausta ja lavastustaidetta ja valmistui keraamikoksi 1974. Hän toimi koulussa vielä pari vuotta tuntiopettajana ja assistenttina ja työskenteli samalla Berglöfin keramiikkapajassa Porvoossa, kunnes siirtyi Arabialle tuotesuunnittelijaksi 1977.

Tapio Yli-Viikari on suunnitellut muun muassa Arabian yhä tuotannossa olevan Uunikokki-vuokasarjan (1979). Vuonna 1986 hän kokosi opettajansa Kyllikki Salmenhaaran muistonäyttelyn Taideteollisuusmuseoon.

## Yksityiselämä

Tapio Yli-Viikarin tytär on valtiontalouden tarkastusviraston entinen pääjohtaja Tytti Yli-Viikari..

## Lähteet
Južni vetar

***Južni vetar*** on vuonna 2018 ilmestynyt Miloš Avramovićan ohjaama serbialainen toimintaelokuva.

## Näyttelijät

## Aiheesta muualla
* 
* 
*
Stanton (Texas)

**Stanton** on kaupunki Texasin osavaltiossa Yhdysvalloissa. Sen väkiluku oli vuoden  väestönlaskennassa 3&nbsp;094,  Kaupunki on Martinin piirikunnan hallintokeskus.

Sally Poteet toimii kaupungin pormestarina.

## Väestö
Stantonin asukkaista 70,13 prosenttia on valkoisia ja 1,63 prosenttia afroamerikkalaisia. 28,24 prosenttia asukkaista kuuluvat muihin etnisiin ryhmiin. 0,07 prosenttia asukkaista eivät ole Yhdysvaltain kansalaisia. Kaupungin väestön keski-ikä on 31,5 vuotta.

## Kuvia kaupungista

Tiedosto:Martin county tx courthouse 2014.jpg|Martinin piirikunnan oikeustalo.
Tiedosto:Martin County Hospital Stanton Texas.jpg|Sairaala kaupungissa.
Tiedosto:Stanton, Texas (2913213372).jpg|Ilmakuva Stantonista.


## Lähteet

## Aiheesta muualla
The Promise

**The Promise** on yhdysvaltalaisen laulaja-lauluntekijä Bruce Springsteenin albumi, joka julkaistiin 16. marraskuuta 2010.
## Kappaleet
### CD 1
# 
# 
# 
# 
# 
# 
# 
# 
# 
# 

### CD 2
# 
# 
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Rumba: 
* Soundi: 

## Lähteet
Bellin piirikunta (Texas)

**Bellin piirikunta** () on Yhdysvaltojen Texasin osavaltiossa sijaitseva piirikunta. Vuoden  väestönlaskennassa sen asukasluku oli 370&nbsp;647. Piirikunnan hallintokeskus on Beltonin kaupunki. Piirikunta perustettiin vuonna 1850.

## Lähteet

## Aiheesta muualla
Piilotan mun kyyneleet

**Piilotan mun kyyneleet** on suomalaisen Haloo Helsinki! -yhtyeen kappale ja toinen single yhtyeen seitsemänneltä albumilta *[[Älä pelkää elämää]]*. Single julkaistiin 19. helmikuuta 2021 ja se nousi sekä Suomen virallisen singlelistan että radiolistan ensimmäiselle sijalle. Radiolistan kärjessä kappale pysyi 11 viikkoa.

”Piilotan mun kyyneleet” on tyyliltään voimaballadi, joka kertoo menetetystä rakkaudesta, toivon elättämisestä ja kivusta. Sitä on kuvailtu yhtyeen mahtipontisimmaksi kappaleeksi, joka poikkeaa hieman yhtyeen aiemmasta tuotannosta. Se on Rauli Eskolinin, Elli Haloon, Leo Hakasen ja Jere Marttilan kirjoittama. Eskolin on myös tuottanut kappaleen.

## Listasijoitukset

## Lähteet
Pekka Rajala (arkkitehti)

**Pekka Raikas Rajala** (28. helmikuuta 1929 Tyrvää – 10. lokakuuta 2012 Espoo) oli suomalainen arkkitehti.

## Koulutus ja ura

Rajala kirjoitti ylioppilaaksi Haapamäen yhteiskoulusta 1948 ja valmistui arkkitehdiksi Teknillisestä korkeakoulusta 1954. Työuransa hän aloitti Arkkitehtitoimisto Kaija ja Heikki Sirenin palveluksessa piirtäjänä 1953–1955. Varusmiespalveluksensa loppuosan Rajala työskenteli puolustusministeriön rakennusosastolla toimistoarkkitehtina 1956. Tämä palvelus edisti monen työtilauksen saantia myöhemmin. Seuraavaksi Rajala pääsi Arkkitehtitoimisto Aili ja Niilo Pulkan palvelukseen toimistoarkkitehdiksi 1956–1958 ja hän perusti Arkkitehtitoimisto Pekka Rajalan, jossa toimi johtavana suunnittelijana 1958–1998.

Rajalan arkkitehdin ura alkoi menestyksekkäästi, sillä yhdessä Kaarlo Leppäsen ja Niilo Pulkan kanssa he voittivat 1956 Rovaniemen linja-autoaseman suunnittelukilpailun. Myöhemmin he saivat suunnitella myös Kemijärven, Nurmijärven ja Sodankylän linja-autoasemat. Oman yrityksen perustettuaan Pekka Rajala keskittyi puolustusministeriön toimeksiantoihin suunnitellen etenkin kasarmeja ja huoltorakennuksia. Kajaanin Hoikankankaalle hän suunnitteli neljä kasarmia, autohuoltamon sekä hevos- ja koiratallin. Kasarmit valmistuivat 1961–1966 ja niiden tilaratkaisu perustui keskikäytävämalliin. Samanlaisia kasarmeja rakennettiin Oulun Hiukkavaaraan, Parolaan, Santahaminaan, Sodankylään, Säkylään, Upinniemeen ja Vekarajärvelle.

## Julkaisut
*

## Lähteet
Wexfordin piirikunta

**Wexfordin piirikunta ** () on Yhdysvaltojen Michiganin osavaltiossa sijaitseva piirikunta. Sen väkiluku oli 33&nbsp;673 vuonna 2020. Piirikunnan hallintokeskus on Cadillacin kaupunki. Piirikunta perustettiin vuonna 1840.

## Lähteet

## Aiheesta muualla
Kontiolahden koulu

**Kontiolahden koulu** on Kontiolahden kunnan kirkonkylän koulukeskuksessa toimiva suomenkielinen yhtenäiskoulu (luokka-asteet 1–9). Se on Kontiolahden toinen yhtenäiskoulu Lehmon koulun ohella ja itäisen Suomen pieninpiä yhtenäiskouluja.

Kontiolahden koulua käy noin 580 peruskoulun oppilasta (2022). Henkilökuntaa on noin 75.

Kontiolahden lukio toimii yhtenäiskoulun kanssa samassa kiinteistössä.

## Lähteet

## Aiheesta muualla
*Kontiolahti satsaa oppilaiden hyvinvointiin (liikkuvakoulu.fi)
*Kontiolahden kunta ryhtyy hallituksen linjausten mukaisiin poikkeustoimiin – huoltajille tiedotetaan tarkemmin Wilman ja Daisyn kautta (17.3.2020)  (pielisjokiseutu.fi)
Haajaistenjärvi

**Haajaistenjärvi** on säännöstelty, tummavetinen latvajärvi Sonkajärvellä Pohjois-Savon koillisosassa. Sen pinta-ala on 4,6 neliökilometriä. Etäisyys Kuopiosta on 91 kilometriä pohjoiseen ja Kajaanista 54 kilometriä etelään.

## Maantiede
Haajaistenjärven pituus kaakosta luoteeseen on 7,6 kilometriä. Kurosenniemi erottaa järven kaakkoiskulman Uuranlahtea pääaltaasta. Uuranlahden suulta luoteeseen järvi laajentuu noin kilometrin levyiseksi. Keskiosastaan järvi kapenee noin 600 metriä leveäksi ja tekee mutkan itään. Keskiosasta pohjoiseen järvi laajenee runsaasti yli kilometrin levyiseksi, kunnes Savisaaresta luoteeseen kohti Haajaistensalmea se kapenee voimakkaasti. Salmi toimii yhteytenä Haajaistenjärven luoteispuoleiseen Kiltuanjärveen, joka on samantasoinen Haajaistenjärven kanssa. Kiltuanjärven säännöstely vaikuttaa suoraan Haajaistenjärveen. Järvien yhteenlaskettu pituus on noin 19 kilometriä, pinta-ala noin 15 neliökilometriä ja tilavuus noin 116 kuutiohehtometriä.
Haajaistenjärvestä noin neljännes on vähintään kymmenen metriä syvä. Syvät alueet sijaitsevat järven eteläpuoliskolla, jonka luoteisosassa on noin seitsemän hehtaarin laajuinen ja kilometrin pituinen kaakkois–luoteissuuntainen 30–32 metriä syvä vyöhyke. Puolen neliökilometrin laajuisen Uuranlahden keskellä on 26-metrinen syvänne, josta etelään järvi madaltuu jyrkästi ja muuttuu soiseksi. Järven pohjoispuoliskon syvin kohta on 13 metriä, aivan pohjoisin osa on matalaa.

Haajaistenjärven saaret sijaitsevat järven pohjoispuoliskolla. Laajimmat ovat Mustikkasaari ja Savisaari. Haajaistenjärveen virtaa Keinosenjoki kaakosta ja Holinpuro etelästä. Pohjoisesta Kämäräisenjärveltä (150,8 metriä merenpinnan yläpuolella) virtaa Sotkujoki. Järveä ympäröi laaja suoalue, rannoilla on jonkin verran pientaloja.

Haajaistenjärven vesitilavuus on 33&nbsp;334&nbsp;000 kuutiometriä.

Haajaistenjärvi on tunnettu kalajärvi (hauki, kuha, taimen).

Haajaistenjärvi (04.643.1.009) kuuluu Kiltuanjärven alueeseen (04.643), joka on kolmannen jakovaiheen vesistö Vuoksen vesistössä (04). Toinen jakovaihe on Nurmijoen alue (04.64) ja ensimmäinen jakovaihe on Nilsiän reitin valuma-alue (04.6). Haajaistenjärvi on Kiltuanjärven alueen toiseksi laajin vakavesi. Laajin on Kiltuanjärvi. Alueen muut yli neliökilometrin laajuiset vakavedet ovat Ahveninen, Kämäräisenjärvi, Pitkäjärvi ja Mustajärvi. Kaikkiaan alueeseen kuuluu 20 vähintään hehtaarin laajuista vakavettä.

## Lähteet
Eila Pehkosen filmografia ja esiintymiset

Tämä on **[[Eila Pehkonen|Eila Pehkosen]] filmografia ja esiintymiset**.

## Elokuvat

## Televisioelokuvat

* Ei millään pahalla
* *[[Se on sitten kevät]]* (1972)

## Radiokuunnelmat

Radioteatterissa
* *[[Sukelluslaivalla maapallon ympäri]]* (1956)
* *[[Kulkurin valssi]]* (1958)
* *Kuopion takana* (1961)
* *Runoilijan paperit* (1961)
* *Nenä* (1962)
* *Avioliittoloma* (1963)
* *Bel Ami* (1963)
* *Ei koira perään hauku* (1964)
* *Saara* (1964)
* *[[Nummisuutarit]]* (1965)
* *Elokuun ääniä* (1966)
* *Onneksi on rahaa* (1966)
* *Kaksoisolento* (1967)
* *Talon lapset* (1967)
* *[[Niskavuoren naiset]]* (1968)
* *[[Niskavuoren leipä]]* (1968)
* *[[Soita minulle, Helena!|Soita minulle, Helena]]* (1968)
* *Arkielämää* (1969)
**Jänisjahdissa* (1969)
* *Karjakko ja kartanon kummitus* (1970)
**Voitteko odottaa ?* (1971)
* *Minulla on vain tämä keskikoulutodistus* (1973)
* *Olga Ryynänen ja pyrokratia* (1974)
* *Profeetta* (1974)
* *Lehtori Hellmanin vaimo* (1974)
* *[[Välskärin kertomuksia|Välskärin kertomukset]]* (1974-75)
* *Ikkunanpesijöitä* (1975)
* *Katriina* (1977)
**Muuan äiti* (1978)
* *Joutsentyttö* (1982)
* *[[Knalli ja sateenvarjo kuunnelmasarjan jaksoluettelo|Knalli ja sateenvarjo]]* (1982)

## Teatteri

Helsingin kaupunginteatterissa:

* *Rikhard III* (1968)
* *Mummo ja Marski* (1968)
* *Kasimir ja Karoline* (1971)
* *Anastasia ja valtakirja* (1971)
* *Meripoikia* (1971)
* *Teurastamojen Pyhä Johanna* (1972)
* *Viekää tuhkakin pesästä* (1972)
* *Kiri kiri* (1972)
* *Annika ja Mauno* (1973)
* *Oklahoma!* (1973)
* *Metsä* (1973)
* *Nuoren Wertherin uudet kärsimykset* (1974)
* *Gilgamesh* (1975)
* *Pitkäjärveläiset* (1975)
* *Minna* (1975)
* *Muuan äiti* (1976)
* *Nousu Fudzijamalle* (1976)
* *Eros ja Psykhe* (1977)
* *Niskavuoren nuori emäntä* (1977)
* *Puuvillaprinsessa* (1977)
* *Putkinotko* (1978)
* *Lokki* (1978)
* *Sankareita* (1979)
* *Kohti toista tasavaltaa* (1980)
* *Kesäkuu* (1981)
* *Aurinkoranta* (1982)
* *Selli 21* (1982)
* *Miehen kylkiluu* (1982)
* *Säästöpossu* (1984)
* *Hyvää yötä, äiti* (1984)
* *Tartuffe* (1985)
* *Hypnoosi* (1985)
* *Brand* (1987)
* *Vanhan naisen vierailu* (1987)
* *Kurdin prinssi* (1989)
* *Eteisiin ja kynnyksille* (1991)

Muissa teattereissa:
* *Canzio* (Intimiteatteri) (1960)
* *Suljetut ovet* (Teatteri Jurkka) (1986)
* *Oresteia* (Teatteri Raivoisat Ruusut) (1990)

## Lähteet

## Aiheesta muualla

*
TH Unia Oświęcim

**Towarzystwo Hokejowe Unia Oświęcim** on puolalainen jääkiekkojoukkue joka sijaitsee Oświęcimissa. Se pelaa Polska Hokej Ligassa, joka on Puolan korkein sarjataso jääkiekossa.

## Saavutukset
TH Unia Oświęcim on voittanut Puolan mestaruuden vuosina 2000, 2001, 2002, 2003 ja 2004. Joukkue on voittanut hopeaa vain 2005.

## Lähteet
Kirkonkylän koulu (Kontiolahti)

**Kirkonkylän koulu** oli Kontiolahden kunnan kirkonkylässä lukion vieressä toiminut suomenkielinen alakoulu (luokka-asteet 1–6).

Kontiolahden koulua kävi vuonna 2022 noin 220 oppilasta. Koulu toimi 2010-luvun lopulla tilapäisissä parakkitiloissa aiemman koulurakennuksen sisäilmahaasteiden vuoksi. Elokuussa 2021 Kirkonkylän koulu aloitti uudistiloissa, yläkoulun (Kontiolahden koulu) ja lukion kanssa samassa kiinteistössä. Elokuussa 2023 Kirkonkylän koulu yhdistyi Kontiolahden yläkoulun kanssa ja koulusta tuli Kontiolahden yhtenäiskoulu.

## Lähteet

## Aiheesta muualla
*Koulukirjat avataan tänään Kontiolahdella  (14.8.2017)
Iso-Peranka

**Iso-Peranka** on järvi Suomussalmen kunnassa Kainuun koillisosassa. Järven pinta-ala on neljä neliökilometriä ja tilavuus noin 41,6 kuutiohehtometriä. Etäisyys Kajaanista on 139 kilometriä pohjoiskoilliseen.

## Maantiede
Iso-Perangan pituus lounaasta koilliseen on seitsemän kilometriä. Järvi on kapeahko, suurin leveys on noin kilometrin. Keskiosan kapein kohta on noin 300 metriä. Koillisessa järvi haarautuu useisiin lahtiin. Iso-Perangan pohja kumpuilee, vähintään 30 metriä syviä kohtia on useita, kuten myös matalikkoja. Syvin kohta, 37 metriä, sijaitsee järven länsiosassa. Järven itäisin osa on matalaa, mutta sielläkin on 10-metrisiä syvänteitä. Kaikkiaan noin kahdeksasosa järvestä on vähintään 20 metriä syvä. Niin ikään noin kahdeksasosa on korkeintaan kaksi metriä syvä. Luusua sijaitsee järven koillisrannalla.

Iso-Perangassa sijaitsee 20 saarta. Niiden yhteenlaskettu pinta-ala on noin 8,6 hehtaaria. Kaikki saaret ovat yli aarin laajuisia, yksi on yli hehtaarin laajuinen. Saaritiheys lisääntyy järven matalaa koillisosaa kohden kuljettaessa. Järven koilliskolkassa on noin kolmen hehtaarin laajuinen Isosaari.

Perangan kylä sijaitsee Iso-Perangan itäpuolella. Järven lounaisella rannalla levittäytyy Peranganniemen kulttuurimaisema. Järven etelärantaa kulkee maantie. Iso-Perangan lounaispuolella sijaitsee Pieni-Peranka, jonka korkeustaso on myös 241,7 metriä merenpinnan yläpuolella. Järviä yhdistävä salmi on yli sata metriä leveä. Pieni-Perangan lounaispuolinen Siikajärvi on myös samantasoinen, sinne johtava Siikasalmi on noin 60 metriä leveä.

Iso-Perangan vesitilavuus on 41&nbsp;625&nbsp;000 kuutiometriä.

Iso-Peranka (59.584.1.001) kuuluu Iso-Perangan alueeseen (59.584), joka on kolmannen jakovaiheen vesistö Oulujoen vesistössä (59). Toinen jakovaihe on Lounajoen valuma-alue (59.58) ja ensimmäinen on Kiantajärven reitin valuma-alue (59.5).

## Lähteet
Tulikärpäset

**Tulikärpäset** on suomalaisen Haloo Helsinki! -yhtyeen kappale. Se julkaistiin 6. elokuuta 2021 kolmantena singlenä yhtyeen seitsemänneltä studioalbumilta *[[Älä pelkää elämää]]*. Kappaleen musiikkivideo ensiesitettiin *[[Iltalehti|Iltalehdessä]]* seuraavalla viikolla. Videon ohjasi Elias Ryynänen.

Yhtyeen mukaan ”Tulikärpäset” on monella tapaa uudenlainen kappale verrattuna heidän muuhun tuotantoonsa. Kappale on saanut vaikutteita 1980-luvulle tyypillisestä elektropopista.  *[[Rumba (lehti)|Rumbassa]]* arveltiin sen miellyttävän myös Anna Puun ja Kaija Koon musiikista pitäviä.

”Tulikärpäset” nousi Suomen virallisen singlelistan neljännelle sijalle ja radiolistan kärkeen. RadioMedia nimesi sen kuukauden radiobiisiksi lokakuussa 2021, kun kappale oli tavoittanut radion kautta 21,5 miljoonaa henkilöä kuukauden aikana.

## Listasijoitukset

## Lähteet

## Aiheesta muualla
*
Tanakyyntähkä

**Tanakyyntähkä** eli **kyyntähkä** (*Parapholis strigosa*) on heinäkasvien (Poaceae) heimoon, kyyntähkien (*Parapholis*) sukuun kuuluva kasvilaji. Se on yksivuotinen ja pienikokoinen heinälaji.

Tanakyyntähkä on mätästävä heinälaji. Sen varret ovat kasvutavaltaan maanmyötäisiä tai kohenevia ja voivat kasvaa noin 20 cm korkeiksi, mutta jäävät yleensä hyvin mataliksi. Lehdet ovat kapeita ja melko lyhyitä. Kieleke on lyhyt. Kukinto on tähkämäinen, eikä juurikaan vartta leveämpi. Kukinto on kaksipuoleinen ja siinä on myös yksi tähkylä kukinnon kärjessä. Tähkylät ovat yksikukkaisia ja niiden kaleet ovat siirottavia. Ulkohelpeet ovat kalvomaisia ja kaleita lyhyempiä. Tanakyyntähkä kukkii kesä–heinäkuussa. Kukinnan jälkeen tähkylät putoavat kokonaisina ja yleensä koko kukinto hajoaa osiin.

Tanakyyntähkä kasvaa avoimilla ja suolapitoisilla kasvupaikoilla meren rannoilla.

## Lähteet

## Aiheesta muualla
* Suomen Lajitietokeskus: Tanakyyntähkä (''Parapholis strigosa'')
* Kasviatlas 2020: Tanakyyntähkän (''Parapholis strigosa'') levinneisyys Suomessa
* Integrated Taxonomic Information System (ITIS): ''Parapholis strigosa'' 
* Global Biodiversity Information Facility (GBIF): ''Parapholis strigosa'' 
* Centre for Agriculture and Biosciences International (CABI): ''Parapholis strigosa''
Lehmon koulu

**Lehmon koulu** on Kontiolahden kunnan Lehmon taajaman eteläosassa, Joensuun kaupunkialueen lähellä sijaitseva suomenkielinen yhtenäiskoulu (luokka-asteet 1–9).

Lehmon koulun piha-alueella on puukoulu, joka on , koska uusi yhtenäiskoulu rakennetaan vanhan paikalle. Puukoulu vie paljon tilaa nykyisellä paikalla.

## Lehmon uuden yhtenäiskoulun hanke

Lehmoon alettiin elokuussa 2021 rakentamaan toista Kontiolahteen suunnitellusta kahdesta yhtenäiskoulusta. Yhtenäiskoulu valmistui elokuussa 2023, liikuntasali vuoden 2024 vaihteessa. Koulussa on noin 600 oppilasta ja henkilökuntaa noin 80. Uusi koulu rakennettiin vanhan koulun viereen niin, että vanha kivikoulu purettiin ja yli 120 vuotta vanha suojeltu puukoulu siirrettiin uudelle hiekkakentälle. E- ja C-siipi säilytettiin ja remontoitiin.

Uuteen kouluun tulivat 3–6-luokkalaiset ja yläkertaan yläkoulu. Esikoululaiset ja 1–2-luokkalaisten luokat tulivat E-siipeen 13. maaliskuuta 2023. Uuden yhtenäiskoulun alakerrassa alkoi 3–6-luokkien opetus tammikuussa 2023. Yläkoululaiset muuttivat sinne syksyllä 2023.

## Lähteet

## Aiheesta muualla
*Jouki Väinämö (30.3.2020) Lehmon vanhan puukoulun tulevaisuus puntarissa (yle.fi)
*Sisäilmaongelmainen Lehmon koulu uudistuu (25.2.2010) (yle.fi)
Kylmäojan koulu

**Kylmäojan koulu** on Kontiolahden kunnan Lehmon taajamassa sijaitseva suomenkielinen alakoulu (luokka-asteet 1–6).

Peruskoulua käy noin 260 oppilasta. Koulun naapurina toimii noin 80 lapsen päiväkoti, jonka esiopetusryhmän opetukseen koulu osallistuu.

## Lähteet

## Aiheesta muualla
*Robotit jalkautuvat Kylmäojan koululle (21.8.2017)  (pielisjokiseutu.fi)
*Kylmäojan koulun kunnon tutkiminen jatkuu (11.11.2014) (yle.fi)
La Bouëxière

**La Bouëxière** () on kunta läntisessä Ranskassa Ille-et-Vilainen departementissa Bretagnen alueella. Se sijaitsee noin 25 kilometriä Rennesin kaupungista koilliseen.

Kunnan alueella on useita linnoja ja kartanoita, kuten 1400-luvun *Château du Bertry*, 1600-luvun *Château du Carrefour* ja *Manoir de La Bouëxière*, jonka vanhimmat osat ovat 1200-luvulta.

## Tunnettuja kuntalaisia
*Charles Tillon (1897-1993), vastarintataistelija ja ministeri
*Raymonde Tillon (1915-2016), ensimmäisiä kansalliskokoukseen valittuja naisia
*Patrick Delamontagne (s. 1957), jalkapalloilija
*Laurent Delamontagne (s. 1965), jalkapalloilija

## Lähteet

## Aiheesta muualla
Jasmine Stubbe

**Jasmine Alexandra Stubbe** (s. 31. heinäkuuta 1992 Vantaa) on suomalainen futsalpelaaja ja jalkapalloilija. Hän edustaa futsalissa Naisten Futsal-Liigassa pelaavaa HIFK Futsalia. Hän on pelipaikaltaan universal ja hänen pelinumeronsa on 7.

## Tilastot

## Lähteet